РЕШЕНИЕ 2014/293/ОВППС НА СЪВЕТА
от 15 април 2014 година
за подписване и сключване на споразумение между Европейския съюз и Конфедерация Швейцария за участие на Конфедерация Швейцария във военната мисия на Европейския съюз в подкрепа на обучението на въоръжените сили на Мали (EUTM Mali)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 37 от него, във връзка с член 218, параграфи 5 и 6 от Договора за функционирането на Европейския съюз,
като взе предвид предложението на върховния представител на Съюза по въпросите на външните работи и политиката на сигурност,
като има предвид, че:
(1)
Съгласно член 8, параграф 3 от Решение 2013/34/ОВППС на Съвета от 17 януари 2013 г. за военна мисия на Европейския съюз в подкрепа на обучението на въоръжените сили на Мали (EUTM Мали) (1) подробните условия за участието на трети държави са предмет на споразумения, които се сключват съгласно член 37 от Договора за Европейския съюз и в съответствие с процедурата, предвидена в член 218 от Договора за функционирането на Европейския съюз.
(2)
На 10 февруари 2014 г. Съветът прие решение за разрешаване на започването на преговори за споразумение за участие между Европейския съюз и Конфедерация Швейцария във връзка с участието на Конфедерация Швейцария във военната мисия на Европейския съюз в подкрепа на обучението на въоръжените сили на Мали (EUTM Мали) („споразумението“).
(3)
Споразумението следва да бъде одобрено,
ПРИЕ НАСТОЯЩОТО РЕШЕНИЕ:
Член 1
Споразумението между Европейския съюз и Конфедерация Швейцария за участие на Конфедерация Швейцария във военната мисия на Европейския съюз в подкрепа на обучението на въоръжените сили на Мали (EUTM Mali) се одобрява от името на Съюза.
Текстът на споразумението е приложен към настоящото решение.
Член 2
Председателят на Съвета е оправомощен да посочи лицето (лицата), упълномощено(и) да подпишe(ат) споразумението, с което да бъде обвързан Съюзът.
Член 3
Настоящото решение влиза в сила в деня на приемането му.
Съставено в Люксембург на 15 април 2014 година.